SET ปิดลบเล็กน้อย 0.20 จุด โบรกฯมองหุ้นไทยเสี่ยงพักฐานต่อ วางแนวรับ 1,720 จุด
SET ปิดลบเล็กน้อย 0.20 จุด โบรกฯมองหุ้นไทยเสี่ยงพักฐานต่อ วางแนวรับ 1,720 จุด โดยดัชนีปิดตลาดวันนี้ ที่ระดับ 1,731.03 จุด ลบ 0.20 จุด หรือ 0.01% มูลค่าการซื้อขาย 5.73 หมื่นล้านบาท
SET ปิดลบเล็กน้อย 0.20 จุด โบรกฯมองหุ้นไทยเสี่ยงพักฐานต่อ วางแนวรับ 1,720 จุด
8 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,731.03 จุด ลบ 0.20 จุด หรือ 0.01% มูลค่าการซื้อขาย 5.73 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับฐาน โดยดัชนีเคลื่อนไหว Sideway ถึง Sideway down หลังจากตัวเลขเศรษฐกิจของสหรัฐฯออกมาดี ทำให้ตลาดคาดว่าธนาคารกลางสหรัฐ (เฟด) อาจชะลอการปรับลดอัตราดอกเบี้ย จากก่อนหน้านี้คาดว่าเฟดจะลดดอกเบี้ย 1-2 ครั้งในปีนี้ ซึ่งจะมีผลต่อ Fund Flow ด้วย อย่างไรก็ดี ต้องจับตาประธานเฟดแถลงนโยบายต่อสภาคองเกรสในวันที่ 10-11 ก.ค.นี้ ว่าจะมีการส่งสัญญาณอย่างไร
สำหรับตลาดหุ้นในภูมิภาคเอเชียวันนี้ปรับฐานเช่นกันและแรงกว่าตลาดบ้านเรา โดยติดลบในช่วง -0.5 ถึง -1% จากความวิตกเฟดชะลอลดอัตราดอกเบี้ยดังกล่าว
ส่วนแนวโน้มการลงทุนในวันพรุ่งนี้ (9 ก.ค.) คาดตลาดฯยังมีโอกาสพักฐานต่อ โดยคาดว่าดัชนีฯจะแกว่งไซด์เวย์ แต่มีโอกาสอ่อนตัวลง พร้อมให้แนวรับ 1,720-1,710 จุด ส่วนแนวต้าน 1,740-1,750 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GPSC มูลค่าการซื้อขาย 2,246.68 ล้านบาท ปิดที่ 74.25 บาท เพิ่มขึ้น 1.00 บาท
PTTGC มูลค่าการซื้อขาย 1,932.71 ล้านบาท ปิดที่ 61.50 บาท ลดลง 1.25 บาท
GULF มูลค่าการซื้อขาย 1,488.09 ล้านบาท ปิดที่ 126.50 บาท เพิ่มขึ้น 1.00 บาท
CPALL มูลค่าการซื้อขาย 1,455.69 ล้านบาท ปิดที่ 86.50 บาท ราคาไม่เปลี่ยนแปลง
AOT มูลค่าการซื้อขาย 1,355.14 ล้านบาท ปิดที่ 74.00 บาท ลดลง 0.75 บาท
ตลาดหุ้นเอเชีย
